Ռութ Լոուրենս

Ռութ Էլկե Լոուրենս-Նեյմարկ (, ), բրիտանացի-իսրայելցի մաթեմատիկոս, Այնշտայն մաթեմատիկական ինստիտուտի (Երուսաղեմի հրեական համալսարան) մաթեմատիկական գիտությունների դոցենտ, հանգույցի տեսության և հանրահաշվական տոպոլոգիայի հետազոտող։ Մաթեմատիկայի բնագավառում հայտնի հրաշամանուկ։

Վաղ կյանք 
Ռութ Լոուրենսը ծնվել է Անգլիայի Բրայթոն քաղաքում, համակարգչային խորհրդատուներ Հարրի Լոուրենսի և Սիլվիա Գրեյբուրնի ընտանիքում։ Երբ Լոուրենսը հինգ տարեկան էր, հայրը հրաժարվեց իր աշխատանքից, որպեսզի կարողանա դստերը տնային կրթությամբ ապահովել։

Կրթություն 
Ինը տարեկանում Լոուրենսը մաթեմատիկայի ոլորտում Օ-մակարդակ է ձեռք բերել՝ գրանցելով նոր տարիքային ռեկորդ (հետագայում գերազանցվել է 2001 թվականին, երբ Արրան Ֆերնանդեսը 5 տարեկանում մաթեմատիկայից հաջողությամբ գրանցել է միջին կրթության ընդհանուր վկայագիր)։ Ինը տարեկանում նա նաև ստացել է A-մակարդակ մաքուր մաթեմատիկայից։

1981 թվականին Լոուրենսը Օքսֆորդի համալսարանի ընդունելության համար քննություն է հանձնել մաթեմատիկայից՝ 1983 թվականին, տասներկու տարեկան հասակում ընդունվելով Սենթ Հյուի քոլեջ։

Օքսֆորդում հայրը շարունակել է ակտիվորեն ներգրավված մնալ նրա կրթության գործընթացում` ուղեկցելով դստերը բոլոր դասախոսությունների և մի շարք դասընթացների ընթացքում։ Երեք տարվա փոխարեն Լոուրենսը բակալավրի աստիճան ստացել է երկու տարի հետո 1985 թվականին՝ 13 տարեկանում։ Նա շարժեց մամուլի հետաքրքրությունը՝ դառնալով ամենաերիտասարդ բրիտանացին, որն առաջին կարգի աստիճան է ստանում, և ամենաերիտասարդ Օքսֆորդի համալսարանի ժամանակակից շրջանավարտը։

Լոուրենսը ֆիզիկայի բակալավրի աստիճան ստացել է 1986 թվականին, մաթեմատիկական գիտությունների դոկտորի աստիճան՝ 1989 թվականի հունիսին Օքսֆորդից, 17 տարեկանում։ Դոկտորական ատենախոսության թեման է եղել Homology representations of braid groups, թեզի խորհրդատուն՝ սըր Մայքլ Աթյան։

Ակադեմիական գործունեություն 
Լոուրենսի առաջին ակադեմիական պաշտոնի ստանձնման համար նա և հայրը տեղափոխվեցին Ամերիկա, որտեղ 19 տարեկանում Լոուրենսը դարձավ Հարվարդի համալսարանի անդամ։ 1993 թվականին նա տեղափոխվեց Միչիգանի համալսարան, որտեղ 1997 թվականին դարձավ դոցենտ։

1998 թվականին Լոուրենսն ամուսնացավ Երուսաղեմի հրեական համալսարանի մաթեմատիկոս Արիյե Նեյմարկի հետ և վերցրեց ամուսնու ազգանունը՝ Ռութ Լոուրենս-Նեյմարկ։ Հաջորդ տարի նա ամուսնու հետ տեղափոխվեց Իսրայել որպես Այնշտայն մաթեմատիկական ինստիտուտի դոցենտ։

Հետազոտություն 
Communications in Mathematical Physics ամսագրում Լոուրենսի 1990 թվականի "Homological representations of the Hecke algebra" աշխատությունը ներկայացնում է Լոուրենս-Կրամմեր գծային խմբերը։ 2000 և 2001 թվականներին հրապարակված աշխատություններում Դաան Կրամմերը և Սթիվեն Բիգլոուն հաստատեցին Լոուրենսի ներկայացրած խմբերի ճշտությունը։ Այս արդյունքն ուղեկցվում է «հյուսված խմբերը գծային են» արտահայտությամբ։

Պարգևներ, մրցանակներ 
2012 թվականին դարձել է Ամերիկյան մաթեմատիկական ընկերության անդամ։

Ընտրված հրապարակումներ 
Lawrence, R.J., Homological representations of the Hecke algebra, Communications in Mathematical Physics, V 135, N 1, pp 141–191 (1990).
Lawrence, R. and Zagier, D., Modular forms and quantum invariants of 3-manifolds. Asian Journal of Mathematics, V 3, N 1, pp 93–108 (1999).
Lawrence, R. and Rozansky, L., [Witten–Reshetikhin–Turaev Invariants of Seifert Manifolds]. Communications in Mathematical Physics, V. 205, N 2, pp. 287–314 (1999).

Ծանոթագրություններ

Արտաքին հղումներ 
 Ruth Lawrence's home page at the Hebrew University of Jerusalem

Բրիտանացի կին մաթեմատիկոսներ
Անգլիացի մաթեմատիկոսներ
Մաթեմատիկոսներ այբբենական կարգով